《归途遣兴借朝宗韵简敦仁》
宋代·欧阳澈

缓著归鞭水石乡，息鞍箕踞小桥傍。烟滋竹叶双丛玉，秋著芦花一岸霜。

泼眼溪山增爽气，袭人兰蕙破幽香。拟提吟笔扛洪鼎，反笑蚍蜉不自量。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。